Title: 13. Daňové exekučné konanie

Daňovým exekučným konaním je konanie, v ktorom správca dane z úradnej moci vymáha daňový nedoplatok, iné peňažné plnenie uložené rozhodnutím, exekučné náklady a hotové výdavky podľa § 149 Daňového poriadku.

Q: [...] podľa Daňového poriadku môže vymáhať len [...].
A: Daňové nedoplatky; správca dane

Q: Správca dane, ktorým je [...], je oprávnený vykonávať v daňovom exekučnom konaní všetky úkony v mene [...].
A: daňový úrad alebo colný úrad; štátu

Q: Predmetom daňovej exekúcie [...] majetok v [...] spoluvlastníctve manželov.
A: môže byť aj; bezpodielovom

Q: Navrátenie do predošlého stavu je [...] [...].
A: v daňovom exekučnom konaní; vylúčené

Exekučným titulom je:
- vykonateľné rozhodnutie, ktorým bolo uložené peňažné plnenie
- vykonateľný výkaz daňových nedoplatkov
- jednotný exekučný titul podľa osobitného predpisu
- exekučný titul podľa osobitného predpisu

Daňové exekučné konanie začína správca dane na podklade exekučného titulu vydaním rozhodnutia o začatí daňového exekučného konania. Dňom vydania rozhodnutia o začatí daňového exekučného konania správcom dane je toto rozhodnutie právoplatné a nie sú proti nemu prípustné opravné prostriedky.

Správca dane doručí daňovú exekučnú výzvu bezodkladne po doručení rozhodnutia o začatí daňového exekučného konania osobám, na ktoré sa vzťahuje výrok o zákaze nakladania s majetkom daňového dlžníka.

Q: Daňový exekučný príkaz vydá správca dane po márnom uplynutí lehoty na podanie [...] voči [...] alebo po zastavení odvolacieho konania podľa § 72 ods. 6 Daňového poriadku, alebo po doručení rozhodnutia odvolacieho orgánu, ktorým sa odvolanie zamietlo, správcovi dane.
A: odvolania; daňovej exekučnej výzve

Q: Daňová exekúcia je [...] výkon, ktorým sa [...] zaplatenie [...] alebo zníženie daňového nedoplatku, zaplatenie iných peňažných plnení uložených rozhodnutím a úhrada exekučných nákladov a hotových výdavkov spôsobmi podľa § 98 Daňového poriadku.
A: nútený; vymáha; daňového nedoplatku

Q: Správca dane [...] daňovú exekúciu, ak daňovému dlžníkovi bol povolený odklad platenia vymáhaného [...] alebo jeho zaplatenie v [...], bol podaný návrh na súd na vylúčenie majetku z exekúcie, alebo, ak tak ustanovuje osobitný predpis.
A: odloží; daňového nedoplatku; splátkach

Q: Správca dane [...] [...] daňovú exekúciu z vlastného podnetu, ak sa preverujú skutočnosti rozhodujúce pre [...] daňového exekučného konania.
A: môže; odložiť; zastavenie

Správca dane môže daňovú exekúciu na žiadosť daňového dlžníka, ktorý je fyzickou osobou, odložiť aj vtedy, ak sa daňový dlžník bez svojej viny ocitol prechodne v takom postavení, že by neodkladná daňová exekúcia mohla mať pre neho alebo príslušníkov jeho rodiny zvlášť nepriaznivé následky. Tieto skutočnosti musí daňový dlžník preukázať.

Q: Rozhodnutie o odložení daňovej exekúcie sa doručuje [...] [...].
A: daňovému dlžníkovi; do vlastných rúk

Q: Proti rozhodnutiu o odložení daňovej exekúcie [...] prípustné opravné prostriedky.
A: nie sú

Správca dane daňové exekučné konanie zastaví rozhodnutím, ak:
- exekučný titul bol zrušený
- exekučný titul sa nestal vykonateľným
- bolo preukázané, že k predmetu daňovej exekúcie má vlastnícke právo iná osoba
- predmet daňovej exekúcie nepodlieha daňovej exekúcii
- právo vymáhať daňový nedoplatok je premlčané a daňový dlžník vzniesol námietku premlčania tohto práva alebo právo na vymáhanie daňového nedoplatku zaniklo
- daňový nedoplatok bol vyrovnaný
- je iný dôvod, pre ktorý nie je možné v daňovom exekučnom konaní pokračovať

Správca dane môže vykonať daňovú exekúciu:
- zrážkami zo mzdy a z iných príjmov
- prikázaním pohľadávky
- predajom hnuteľných vecí
- odobratím peňazí v hotovosti a iných vecí, pri ktorých nedochádza k predaju
- predajom cenných papierov
- predajom nehnuteľnosti
- predajom podniku alebo jeho časti
- postihnutím majetkových práv spojených s obchodným podielom spoločníka v obchodnej spoločnosti
- zadržaním vodičského preukazu